กรมการแพทย์ เผยอีก 1-2 สัปดาห์ จะเปิดผลทดลองสารสกัดกัญชาสูตร THC สูง กับเซลมะเร็งในหลอดทดลอง
กรมการแพทย์ เผยอีก 1-2 สัปดาห์ จะเปิดผลทดลองสารสกัดกัญชาสูตร THC สูง กับเซลมะเร็งในหลอดทดลองนพ.สมศักดิ์ อรรฆศิลป์ อธิบดีกรมการแพทย์ กล่าวถึงการใช้สารสกัดน้ำมันกัญชาเกรดมาตรฐานทางการแพทย์ สูตร THC สูง ที่องค์การเภสัชกรรม (อภ.) สามารถผลิตได้เป็นสูตรแรก และได้ใช้ในระบบอย่างถูกต้อง 1 เดือนที่ผ่านมา ได้มีการจ่ายให้กับผู้ป่วยมะเร็งระยะประคับประคอง ทั้งสิ้น 4-5 ราย แต่ส่วนใหญ่ได้ให้สถาบันมะเร็งแห่งชาติ นำไปทดลองการยับยั้งเซลมะเร็ง 10 ชนิด ในหลอดทดลองซึ่งต้องรวบรวมผลและจะแถลงความคืบหน้าที่ชัดเจนอีกครั้งใน 1-2 สัปดาห์นี้นพ.โสภณ เมฆธน ประธานคณะกรรมการองค์การเภสัชกรรม (อภ.) กล่าวว่า แม้สารสกัดน้ำมันกัญชาสูตร THC สูง จะไม่ได้มีการใช้มากในผู้ป่วย เพราะเป็นสูตรที่จำกัดการใช้ครอบคลุมเฉพาะผู้ป่วยโรคมะเร็งระยะประคับประคองเท่านั้น แต่เชื่อว่าการปลูกที่ ม.แม่โจ้ วันนี้ ซึ่งเป็นสายพันธุ์ไทย ที่จะใช้ผลิตสูตรที่มีปริมาณสาร CBD และ THC ในสัดส่วนเท่ากัน 1:1 จะมีการใช้มากขึ้น เพราะครอบคลุมโรคได้มากกว่า ทั้งโรคลมชักดื้อยาในเด็ก กล้ามเนื้อแข็ง ผู้ป่วยมะเร็งที่มีอาการคลื่นไส้อาเจียนจากการได้รับยาเคมีบำบัด ปวดเรื้อรัง รวมถึงกลุ่มโรคที่น่าจะมีประโยชน์ทางการแพทย์ อาทิ โรคพาร์กินสัน อัลไซเมอร์ และเครียด เป็นต้น